634 EDUARDUS A BRUNÉR. 
pater ejus habuit, post recentem scriptoris adventum, qvartum post paulo, 
qvo poemate phaselum, in qvo ex Asia usqve in lacum Benacum vectus erat *), 
laudibus extulit. De primi et tertii tempore controversia nulla esse potest; 
alterum. etiam et qvartum ad eundem annum recte relata sunt a Jungelaus- 
seno (p. 18). Qvi qvod ob carminis 101 initium: 
Multas per gentes et multa per aeqvora vectus 
Advenio has miseras, frater, ad inferias, 
verisimile existimat Catullum e Dithynia redeuntem, non eo iter facientem, 
sepulerum fratris adisse, haec qvidem ratio, qva nititur ille, impugnari forsitan 
possit, si poeta via ex Italia in Bithyniam et illas partes Asiae tendentibus 
admodum, ut videtur, freqventata, profectus putatur, navi a Brundisio Dyrrha- 
chium aut Apolloniam, deinde via Egnatia per Macedoniam et Thraciam ad 
os Hebri, hinc rursus mari; sed Catullus, qvia comites praetoris simul domo 
profecti erant (c. 46 v. 10 sq.) et haud dubie una cum ipso praetore in pro- 
vineiam venire properante, eo qvidem comitatu ad litus Rhoeteum, ubi situs 
erat frater (c. 65 v. 7), accedere non potuit, verum postero anno Bithynia 
relicta, cum navigium sibi proprium comparasset, iter sie instituit, ut tunc 
etiam ad Troadem se converteret: id enim clare ipse significat reditumqve ita 
describit, ut in Phaselo suo loca qvaedam, qvae inviserat, inverso ordine, ut 
proxime qvaeqve viderat, enumerans ostendat se paululum in orientem dever- 
sum in portu Anastris navem solvisse (cfr. c. 4 v. 18), deinde per Ponticum 
sinum et Propontida et juxta Thraciam vectum, in meridiem navigasse us- 
qve ad Ahodum; in qvo itinere c/aras Asiae urbes Graecas, qvas visendi 
fuerat cupidus (e. 46 v. 6), sine dubio adiit et antea in tumulo fratris infe- 
rias ei dedit. Postqvam autem ad insulas Cycladas verso itinere inde **) in 
mare Adriaticum et postremo in lacum Benacum pervenerat, versibus phase- 
lum suum laudavit. De qvo qvoniam dicit: 
— — — — — cum veniret a mari 
Novissime hunc. ad usqve limpidum lacum, 
si in novissime, ut vult Jungelaussenus, rei nuperae neqve rei extremae si- 
gnificatio inest, ac si poeta, ut omnes interpretes sentire videntur, ipsum pha- 
*) Athesi et deinde fossa navigabili inter Athesim et Mincium olim ducta in hune la- 
cum pervenisse videtur. Vid. Philologus a. 1857, p. 754. 
**) Athenas et terram continentem Graeciae non invisit, qvo si venisset, id aliqvo certe 
modo indieatum esset. Hinc de eo tempore vitae Catulli ceteroqvin incognito, qvod inter 
sumptam togam virilem et notitiam Lesbiae intererat, aliqvid saltem conjicere licet. Videtur 
enim poeta tune studiorum eausa more adolescentium Romanorum fortunatiorum et doctrinam 
accuratiorem appetentium in Graecia fuisse. 
